अमेरिका-तालिबान ने की तीन बैठकें : रिपोर्ट  
अफगानिस्तान में खर्चीले युद्ध को समाप्त किए जाने के मकसद से अमेरिकी अधिकारियों के अंग्रेजी जानने  वाले अफगानियों के साथ इस साल तीन बैठक किए जाने की खबर है।
अफगानिस्तान में खर्चीले युद्ध को समाप्त किए जाने के मकसद से अमेरिकी अधिकारियों के अंग्रेजी जानने वाले अफगानियों के साथ इस साल तीन बैठक किए जाने की खबर है। इस बैठक में वे ही अफगानी शामिल थे जो कभी तालिबान के भूमिगत नेता मुल्ला उमर के साथ काम कर चुके थे।  न्यूयार्क टाइम्स में रविवार को छपी खबर में इस बातचीत की जानकारी रखने वाले अधिकारी के हवाले से बताया गया है कि जर्मनी और कतर में हुई बैठक में शामिल होने वाले अफगानियों के पहचान के बारे में शायद ही कोई पुष्टि की गई।  इसमें बताया गया है कि तालिबान के उभरने के दौरान मुल्ला उमर के सहयोगी रहे तैयब आगा को पिछले साल पाकिस्तानी अधिकारियों ने गिरफ्तार किया था और बाद में उसे रिहा कर दिया गया था। एक वरिष्ठ प्रशासनिक अधिकारी ने बताया हम उस स्थिति में है जहां यह बहुत अधिक भ्रमित करने वाला है। उन्होंने कहा कि इस स्थिति में बैठक को शांति वार्ता तो छोड़ दीजिए क्या बातचीत भी कहना मुश्किल है।